Magnus Jackson Krogh

Magnus Jackson Krogh (født 1986Magnus Jackson Krogh. Vega Forlag Besøkt 20. desember 2017/) er en norsk forfatter, foredragsholder, blogger og skuespiller fra Kjøllefjord i Finnmark.

Krogh har spilt i flere reklamefilmer, og har dukket opp i serier som Hotel Cæsar, Dagens mann, og NRKs Nitimen og Typisk deg. Han har også opptrådt i VGTVs serie Oljebarna. Krogh har diagnosen ADHD, og han har skrevet en rekke bøker om temaene ADHD, selvbilde og psykisk helse. Han var også fast gjest i programmet Juntafil (i NRK P3), som handlet om følelser. 

Magnus Jackson Krogh har flere ganger indikert at Michael Jackson er hans største inspirasjon og har betraktet han som et forbilde, spesielt på grunn av dansingen. Etter Michael Jacksons bortgang i 2009, følte Krogh at det var passende for ham å adoptere navnet Jackson som en del av sitt eget navn. 

I 2016 ble Krogh aktuell med bøkene om Turbo Tore. Bøkene handler om hvordan det er å vokse opp som barn i Norge i 2016, og handler mye om mobbing, selvbilde og ensomhet.Barneboken Turbo Tore. Youtube. Besøkt 12. juni 2016 

Krogh reiste rundt i Norge i syv år med showet Samtalen (omtrent 600 forestillinger). Det ble utgitt på DVD i juni 2017. 

Han har også en podcast, Livet med Magnus Jackson Krogh, som omhandler selvbilde, ensomhet, tankekjør og hverdagslige opp- og nedturer. 

I 2019 hadde Krogh blogget i ti år, og opptrådte med jubileumsforestillingen En kveld med Magnus, et humorshow om å leve med ensomhet, janteloven, angst og uten sosiale antenner.

 Bibliografi 

 Livet med adhd (bokserie) 
 2014: ADHD: Min verste fiende og beste venn
 2015: ADHD: Bak masken
 2015: Jeg har adhd, har du det?
 2015: ADHD: Ustoppelig energi
 2017: Fra skammekroken til SKAM
 2019: Gresset som ikke ble grønnere 
 2021: Livet jeg overlever : en bok om å leve med selvmordstanker 

 Ungdomsbøker 
 2016: Turbo Tore
 2016: Turbo Tore: superhelten som måtte ta medisin
 2018: Turbo Tore 3: Gutten som turte å drømme
 2019: Turbo Tore 4: Tore begynner på skole
 2020: Turbo Tina: Hysj, ikke si det til noen 

 DVD-utgivelser 
 2017: Samtalen

 Referanser 

 Eksterne lenker 


Kategori:Norske forfattere
Kategori:Norske forfattere av ungdomsbøker
Kategori:Norske skuespillere
Kategori:Personer fra Lebesby kommune
Kategori:Fødselsdato ikke oppgitt